CELEX: 32021D1024
Language: sk
Date: 2021-06-18 00:00:00
Title: Rozhodnutie Rady (EÚ) 2021/1024 z 18. júna 2021, ktorým sa mení rozhodnutie 2009/908/EÚ, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady

24.6.2021   
               
               
                  SK
               
               
                  Úradný vestník Európskej únie
               
               
                  L 224/20
               
            
         ROZHODNUTIE RADY (EÚ) 2021/1024
         z 18. júna 2021,
         ktorým sa mení rozhodnutie 2009/908/EÚ, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady
         RADA EURÓPSKEJ ÚNIE,
         so zreteľom na Zmluvu o Európskej únii,
         so zreteľom na Zmluvu o fungovaní Európskej únie,
         so zreteľom na rozhodnutie Európskej rady 2009/881/EÚ z 1. decembra 2009 o vykonávaní predsedníctva Rady (1), a najmä na jeho článok 4,
         keďže:
         
                     (1)
                  
                  
                     Rozhodnutím 2009/908/EÚ (2) Rada ustanovila opatrenia na vykonávanie rozhodnutia Európskej rady 2009/881/EÚ. Prípravné orgány, ktorým nepredsedá šesťmesačné predsedníctvo, sa uvádzajú v prílohe III k rozhodnutiu 2009/908/EÚ, ako sa ustanovuje v článku 2 treťom pododseku rozhodnutia Európskej rady 2009/881/EÚ.
                  
               
                     (2)
                  
                  
                     Podľa prílohy III k rozhodnutiu 2009/908/EÚ sa medzi prípravnými orgánmi Rady, ktorým predsedá Generálny sekretariát Rady, uvádza i pracovná skupina pre spracovanie právnych údajov.
                  
               
                     (3)
                  
                  
                     Vzhľadom na skúsenosti a typ úloh, ktoré vykonáva pracovná skupina pre spracovanie právnych údajov, by tejto pracovnej skupine malo predsedať šesťmesačné predsedníctvo.
                  
               
                     (4)
                  
                  
                     Rozhodnutie 2009/908/EÚ by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V prílohe III k rozhodnutiu 2009/908/EÚ sa vypúšťa text „pracovná skupina pre spracovanie právnych údajov“.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júla 2021.
            Toto rozhodnutie sa uverejní v Úradnom vestníku Európskej únie.
         
         
            V Luxemburgu 18. júna 2021
            
               
                  Za Radu
               
               
                  predseda
               
               J. LEÃO
            
         
         
            (1)  Ú. v. EÚ L 315, 2.12.2009, s. 50.
         
            (2)  Rozhodnutie Rady 2009/908 z 1. decembra 2009, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady (Ú. v. EÚ L 322, 9.12.2009, s. 28).